ג'ייסון דירולו

ג'ייסון ג'ואל דסרוליאו (באנגלית: Jason Joel Desrouleaux), הידוע יותר בשם הבמה ג'ייסון דירולו (Jason Derülo; נולד ב-21 בספטמבר 1989), הוא זמר R&B, פופ והיפ הופ אמריקאי. דירולו נולד במיראמאר, פלורידה, בן להורים מהאיטי. שפתו הראשונה של דירולו הייתה קריאולית האיטית. הוא למד בבתי ספר לאמנויות הבמה בפלורידה ועשה כמה ניסיונות מוקדמים בהלחנה מוזיקלית, כשכתב את השיר הראשון שלו בגיל שמונה. כישורי הכתיבה שלו החלו למשוך תשומת לב כשהיה נער. הוא גם כתב את "Bossy" עבור בירדמן, ראפר מניו אורלינס, והופיע בהופעת אורח בשיר, והדגיש את יכולתו כסולן. שם הבמה שלו, "דירולו", הוא הגייה של שם משפחתו, דסרוליאו. ב-2009 הוציא את הסינגל "Whatcha Say". השיר הפך ללהיט שמכר מעל חמישה מיליון הורדות דיגיטליות, זכה בארצות הברית למעמד של פלטינה כפולה, ודורג במקום הראשון בניו זילנד ובמצעד הבילבורד האמריקאי. הסינגל השני "In My Head" נכנס הישר למקום הראשון במצעד הסינגלים הבריטי והגיע למקום ה-5 במצעד הבילבורד הוט 100. ב-2010 הוציא את אלבומו הראשון "Jason Derulo", ובמקביל הוציא את הסינגל השלישי מהאלבום "Ridin' Solo" אשר הגיע למקום השני במצעד הבריטי ולמקום ה-9 במצעד הבילבורד הוט 100. בשל הצלחתו בבריטניה הוציא סינגל נוסף, "What If", שיצא תחילה בבריטניה. באוגוסט יצא לסיבוב ההופעות הראשון שלו אשר התחיל בבריטניה. ב-20 במאי 2011 יצא הקליפ לשיר "Don't Wanna Go Home" מתוך אלבום האולפן של דירולו "Future History". האלבום "Jason Derulo" הגיע למקום ה-11 במצעד האלבומים בילבורד 200. בשנת 2013 הוציא את אלבומו השלישי, "Tattoos" לאחר יציאת שני הסינגלים "Talk Dirty" ו-"Wiggle" שזכו להצלחה רבה ולהכרה. השיר "Talk Dirty" הגיע למקום השלישי במצעד הבילבורד הוט 100. השיר "Wiggle" הגיע למקום החמישי במצעד. בשנת 2015 הוציא את הסינגלים מהאלבום הרביעי שלו "Everything Is 4". הראשון, שזכה להצלחה רבה, "Want to Want Me", השני, "Cheyenne", והשלישי, "Get Ugly". השיר "Want To Want Me" הגיע למקום החמישי במצעד הבילבורד הוט 100. האלבום "Everything Is 4" הגיע למקום הרביעי במצעד האלבומים בילבורד 200. ב-14 באפריל 2016 הופיע דירולו בפני כ-12,000 צופים באמפי פארק בראשון לציון. ב-17 במרץ 2017, הוציא סינגל בשם "Swalla" בהשתתפות הראפרית ניקי מינאז' והראפר טיי דולה. השיר זכה להצלחה רבה ברחבי העולם ונכנס לעשרת הגדולים במצעד הבריטי, הגרמני והצרפתי. השיר זכה להצלחה גם בארצות הברית ומכר שם כ-2 מיליון עותקים והוכרז כמעמד פלטינה כפולה. נכון למרץ 2018, השיר צבר למעלה ממיליארד צפיות ביוטיוב. ב-10 בנובמבר 2017, הוציא סינגל בשם "Tip Toe" בהשתתפות הראפר פרנץ' מונטנה. השיר זכה להצלחה והגיע למקום ה-5 במצעד הבריטי. דירולו שב והופיע בפסטיבל וואו של קוקה קולה ב־1 באוגוסט 2018 בלייב פארק, ראשון לציון. במופע התארחו הצמד סטטיק ובן-אל תבורי לצידו של דירולו. בשנת 2018, הוציא את השיר "Colors", לו יצאה גרסה נוספת ביחד עם מאלומה. באותה שנה הוא התחיל סבב הופעות עולמי ביחד עם מרקוס ומרטינוס. בשנת 2019 הוא הוציא סינגל Let's Shut Up & Dance אך ללא הצלחה יתרה. ב-1 במרץ 2021, חתם באטלנטיק רקורדס, איתה הוציא את שירו "Take You Dancing" כמה חודשים לפני כן. במאי 2021, דירולו הופיע ברמיקס של "Jalebi Baby" של הזמר ההודי-קנדי טשר. ב-3 בספטמבר 2021 הוציא דירולו את הסינגל החדש שלו "Acapulco". ב-18 במאי 2023, הוציא דירולו את הסינגל "When Love Sucks", שכולל את הזמרת דיידו, ומסמפל הסינגל "Thank You" של דידו משנת 2000. ב-24 באוגוסט הוציא את הסינגל "Body Count". בשנת 2023 הצטרף כמנטור לעונה ה-12 של תוכנית המציאות האוסטרלית "The Voice" כשהוא מחליף את קית' אורבן ולצדו בכס השיפוט יושבים ריטה אורה, גאי סבסטיאן וג'סיקה מאובוי. באותה שנה, שיחק דרולו בסרט הדרמה הביוגרפי "Spinning Gold"; בו גילם את המוזיקאי רונלד איסלי לצד הראפר ויז קאליפה. דירולו ניהל מערכת יחסים עם הזמרת ג'ורדין ספארקס בין השנים 2012 ל-2014. בשנת 2021 הודיע כי הוא מצפה לילד יחד עם בת זוגו, הדוגמנית ג׳נה פרומס. 2010: Jason Derulo 2011: Future History 2013: Tattoos 2014: Talk Dirty - הוצאה מחודשת 2015: Everything Is 4 מדיה וקבצים בנושא ג'ייסון דירולו בוויקישיתוף אתר האינטרנט הרשמי של ג'ייסון דירולו (באנגלית) ג'ייסון דירולו, ברשת החברתית פייסבוק ג'ייסון דירולו, ברשת החברתית אקס (טוויטר) ג'ייסון דירולו, ברשת החברתית אינסטגרם ג'ייסון דירולו, ברשת החברתית טיקטוק ג'ייסון דירולו, ברשת החברתית VK ג'ייסון דירולו, סרטונים בערוץ היוטיוב ג'ייסון דירולו, במסד הנתונים הקולנועיים IMDb (באנגלית) ג'ייסון דירולו, באתר אפל מיוזיק (באנגלית) ג'ייסון דירולו, באתר ספוטיפיי ג'ייסון דירולו, באתר סאונדקלאוד (באנגלית) ג'ייסון דירולו, באתר Last.fm (באנגלית) ג'ייסון דירולו, באתר AllMusic (באנגלית) ג'ייסון דירולו, באתר MusicBrainz (באנגלית) ג'ייסון דירולו, באתר דיזר ג'ייסון דירולו, באתר Yandex.Music (ברוסית) ג'ייסון דירולו, באתר Discogs (באנגלית) ג'ייסון דירולו, באתר Songkick (באנגלית) ג'ייסון דירולו, באתר Genius ג'ייסון דירולו, באתר SecondHandSongs ג'ייסון דירולו, באתר בילבורד (באנגלית) ג'ייסון דירולו, באתר טיידל (באנגלית) עידו ישעיהו‏, איט בוי: ג'ייסון דרולו הפגיז בלהיטים בהופעה ממוקדת ויעילה, באתר וואלה, 15 באפריל 2016 ג'ייסון דרולו וריטה אורה יופיעו בישראל, באתר וואלה, 8 באפריל 2018 Jem Aswad, Jem Aswad, Jason Derulo Signs With Atlantic Records (EXCLUSIVE), Variety, ‏2021-03-01 (באנגלית אמריקאית) Esther Lee, Jason Derulo Reflects on Jordin Sparks Relationship, Dating: I Don’t Think That I Have Found True Love. US Magazine. July 17, 2015